pythainlp/thai-wiki-dataset-v3 huggingface dataset:
คัง โหย่วเหวย์

คัง โหย่วเหวย์ (Kang Youwei, จีนตัวเต็ม: 康有为, จีนตัวย่อ: 康有為, พินอิน: Kāng Yǒuwéi) นักคิด, นักเขียน และนักปฏิรูปคนสำคัญชาวจีนในช่วงปลายราชวงศ์ชิง
== ประวัติ ==
คัง โหย่วเหวย์ เกิดเมื่อวันที่ 19 มีนาคม ค.ศ. 1853 ที่ตำบลหนานไห่ มณฑลกวางตุ้ง มีชื่อรองว่า กวางเสีย (康廣廈) สามารถสอบบัณฑิตขั้นจิ้นซื่อได้ จึงได้อีกชื่อหนึ่งว่า คัง หนานไห่ (康南海) เป็นผู้ที่นับถือลัทธิขงจื๊อ
=== งานการเมือง ===
คัง โหย่วเหวย์ได้รับราชการในเจ้ากรมโยธา ในรัชสมัยจักรพรรดิกวางซวี และเคยดำรงดำรงตำแหน่งประธานสมาคมการศึกษาขงจื้อ ต่อมาได้เผยแพร่แนวความคิดเรื่องการปฏิรูปการปกครอง ออกสู่วงกว้าง เพื่อให้เกิดเป็นแนวความคิดและต่อมากลายเป็นการเคลื่อนไหวที่สำคัญต่อมาในราชสำนัก โดยองค์จักรพรรดิเองก็มักปรึกษากับคัง โหว่ยเหวย์และบุคคลอื่นที่มีแนวความคิดตรงกันในเรื่องนี้เสมอ ซึ่งกลายมาเป็นการปฏิรูปร้อยวัน (戊戌變法)
แต่การปฏิรูปครั้งนี้ไม่สำเร็จ เนื่องจากพระนางซูสีไทเฮา ได้ทำการรัฐประหารขึ้นในคืนวันที่ 21 กันยายน ค.ศ. 1898 ภายในพระราชวังฤดูร้อนอี๋เหอหยวน ซึ่งตรงกับวันไหว้พระจันทร์ในปีนั้น และได้ทำการควบคุมองค์จักรพรรดิ ในส่วนของขุนนางและแกนนำการปฏิรูปได้หลบหนีและถูกจับประหารชีวิต 6 คน แต่คัง โหว่ยเหวย์ และกลุ่มผู้สนับสนุนได้หลบหนีไปยังประเทศญี่ปุ่นได้สำเร็จ
=== วรรณกรรม ===
คัง โหว่ยเหวย์ มีผลงานการเขียนที่สำคัญ ๆ ได้แก่ บทความคังจื่อ (康子篇), คนรุ่นใหม่วิจารณ์คำภีร์ปลอม (新学伪经考), การปฏิรูปของจักรพรรดิเมจิ (日本明治變政考), การปฏิรูปของพระเจ้าปีเตอร์มหาราช (俄大彼得變政記) เป็นต้น
=== เสียชีวิต ===
คัง โหว่ยเหวย์ เสียชีวิตที่เมืองชิงเต่า มณฑลชานตง เมื่อวันที่ 31 มีนาคม ค.ศ. 1927 สิริอายุได้ 69 ปี ภายหลังจากที่ประเทศจีนในเวลานั้นได้กลายสภาพเป็นสาธารณรัฐจีนแล้ว
== อ้างอิง ==
นักปฏิวัติ
นักการเมืองราชวงศ์ชิง
บุคคลจากฝัวชาน
เครื่องแบบนักเรียนเกาหลีใต้

นักเรียนในระดับมัธยมศึกษาของประเทศเกาหลีใต้จะสวมเครื่องแบบที่เรียกว่า คโยบก (교복) โดยส่วนใหญ่แล้วโรงเรียนในระดับประถมศึกษายกเว้นโรงเรียนเอกชนบางแห่งจะไม่มีเครื่องแบบนักเรียน โดยเครื่องแบบนักเรียนนี้จะเริ่มถูกกำหนดให้ใส่อย่างเคร่งครัดโดยเริ่มตั้งแต่นักเรียนระดับชั้นมัธยมศึกษาตอนต้นขึ้นไป โดยเครื่องแบบนักเรียนของประเทศเกาหลีใต้มีพื้นฐานมาจากเครื่องแบบแนวตะวันตก ส่วนใหญ่ประกอบไปด้วย เสื้อเชิ้ต, เสื้อสูทและเนคไท พร้อมด้วยกระโปรงสำหรับนักเรียนหญิงและกางเกงขายาวสีเทาสำหรับนักเรียนชาย เครื่องแบบนักเรียนนี้ดาราผู้มีชื่อเสียงมักสวมใส่เพื่อเจาะตลาดวัยรุ่นหรือเพื่อขายผลิตภัณฑ์เกี่ยวกับความบันเทิงที่ให้วัยรุ่น เครื่องแบบนักเรียนนั้นถูกใช้ไปในการพบปะกันในเรื่องของความรักใคร่อยู่บ่อยครั้ง ด้วยเหตุนี้เองเครื่องแบบนักเรียนจนกลายเป็นบางสิ่งที่เกี่ยวข้องกันในการแสดงลักษณะออกในลักษณะของแฟชั่นระหว่างนักเรียนด้วยกัน
== ประวัติ ==
เริ่มต้นไปในครั้งแรกของเครื่องแบบนักเรียนมีการนำมาใช้ในปี พ.ศ. 2429 สำหรับโรงเรียนแบบตะวันตกแห่งแรก โดยเครื่องแบบอันแรกนั้นมีสีแดงแต่ในเวลาต่อมาได้เปลี่ยนเสื้อเชิ้ตสีดำและมีเสื้อของสตรีสีขาวระหว่างปี พ.ศ. 2463 ถึง พ.ศ. 2488 จักรวรรดิญี่ปุ่น ซึ่งยึดครองเกาหลีอยู่ในขณะนั้นได้มีการขยายการใช้เครื่องแบบนักเรียนและในระหว่างนั้นได้เปลี่ยนเครื่องแบบเป็นกางเกงขายาวและของนักเรียนหญิงเป็นเสื้อสำหรับสตรีส่วนของนักเรียนชายเป็นเครื่องแบบผ้ากากี
== ส่วนประกอบ ==
ตัวอย่างโดยปกติของเครื่องแบบนักเรียนเกาหลีใต้นั้นสำหรับนัดเรียนชายประกอบด้วย เสื้อชั้นนอก,เสื้อแขนมีปลอกหุ้มมีปกเสื้อสีขาว,เนคไท,กางเกงขายาวและเสื้อผ้าชั้นนอกสำหรับในฤดูหนาว สำหรับเครื่องแบบนักเรียนหญิงนั้นประกอบไปด้วย กระโปรงยาว,เนคไท,เสื้อคอปกสิขาวแขนยาว,เสื้อกั๊ก,กระโปรงที่มีจีบ,เสื้อนอกสำหรับฤดูหนาวและถุงเท้าสีขาว การแต่งหน้าและทาเล็บส่วนใหญ่ไม่ได้รับอนุญาตให้ทำได้ในโรงเรียน
==อ้างอิง==
ประเทศเกาหลีใต้
ก
กองทัพประชาชนเวียดนาม

กองทัพประชาชนเวียดนาม (Quân đội Nhân dân Việt Nam) เป็นชื่อกองทัพในสาธารณรัฐสังคมนิยมเวียดนาม มีหน้าที่รับผิดชอบการป้องกันประเทศ กองทัพประชาชนเวียดนามมีลักษณะคล้ายกับกองทัพปลดปล่อยประชาชนจีน เนื่องจากมีพรรคคอมมิวนิสต์เวียดนามคอยดูแล
== ดูเพิ่ม ==
กองทัพอินโดจีนฝรั่งเศส
กองทัพเวียดนามใต้
กองทัพเวียดนาม
 
ว
ว
โฮจิมินห์
หวอ เงวียน ซ้าป
ยูตากะ ทาเกโนอูจิ

ยูตากะ ทาเกโนอูจิ (; เกิดวันที่ 2 มกราคม ค.ศ. 1971) เป็นนักแสดงชาวญี่ปุ่นที่แสดงละครเรื่องแรกที่มีชื่อว่า「ボクの就職」(โบกุโนะชูโชกุ) ใน ค.ศ. 1994 หลังจากชนะการประกวดสุดยอดนายแบบ เขายังเป็นนักแสดงโฆษณาอีกหลายชิ้นด้วย
==ผลงาน==
===รายการโทรทัศน์===
Boku no Shūshoku/My First Job (TBS, 1994), ซันชิโร ซาซากิ
Tokyo Daigaku Monogatari/Tokyo University Love Story (TV Asahi, 1994), โคอิจิ อาซากูระ
Hoshi no Kinka/Heaven's Coins (NTV, 1995) – ทากูมิ นาไง
Mada Koi wa Hajimaranai/Love Has Yet to Come/Love Still Hasn't Begun (Fuji TV, 1995)
วุ่นนักรักซะเลย (Fuji TV, 1996), ชินจิ ฮายามะ
Zoku Hoshi no Kinka/Heaven's Coins 2 (NTV, 1996), ทากูมิ นาไง
Risō no Kekkon/An Ideal Marriage/Wedding Story (TBS, 1997), สึโตมุ โอตากิ
Beach Boys (Fuji TV, 1997), ไคโตะ ซูซูกิ
With Love (Fuji TV, 1998), ทากาชิ ฮาเซงาวะ
Seikimatsu no Uta/The Last Song (NTV, 1998), อิตารุ โนอะ
Kōri no Sekai/Inanimate World/The World of Ice (Fuji TV, 1999), เอกิ ฮิโรกาวะ
Manatsu no Merry Christmas/Merry Christmas in Summer (TBS, 2000)
Dekichatta Kekkon/Shotgun Marriage/Shotgun Wedding (Fuji TV, 2001), รีวโนซูเกะ ฮิราโอะ
Toshiie to Matsu: Kaga Hyakumangoku Monogatari/Toshiie and Matsu: Love Shines Through (NHK, 2002), โยชิยูกิ ซาวากิ
Psycho Doctor (NTV, 2002), เคียวซูเกะ ไค
Time Limit (TBS, 2003)
Yankee Bokō ni Kaeru/Drop-out Teacher Returns to School (TBS, 2003), โยชิโมริ มาซายะ
Ruten no Ōhi: Saigo no Kōtei/Princess Hiro / China's Last Princess (TV Asahi, 2003), ไอชินกากูระ ฟูเก็ตสึ
Rikon Bengoshi (Fuji TV, 2004), โยชิยูกิ ฮิโรซาวะ (แขกรับเชิญในตอน 1)
Ningen no Shōmei/Proof of the Man (Fuji TV, 2004), โคอิจิโร มูเนซูเอะ
Ruri no Shima (NTV, 2005), ทัตสึยะ คาวาชิมะ/มาโกโตะ ทากาฮาระ
Rondo/Dance Music/Yeonmogok (TBS, 2006), โช นิชิจิมะ/ทากูมิ คานายามะ
Kazoku: Tsuma no Fuzai, Otto no Sonzai (TV Asahi, 2006), เรียวเฮ คามิกาวะ
Tomorrow: Hi wa Mata Noboru (TBS, 2008), โคเฮ โมริยามะ
Boss (Fuji TV, 2009), ชินจิโร โนดาเตะ
สงครามชีวิตอิคคิ (Fuji TV, 2009-2010), ชินิจิโร เฮียวโด
นางาเรโบชิ (Fuji TV, 2010), เค็งโงะ โอกาดะ
Boss 2 (Fuji TV, 2011), ชินจิโร โนดาเตะ
Mō Ichido Kimi ni, Propose (TBS, 2012), ฮารุ มิยาโมโตะ
Olympic no Minoshirokin (TV Asahi, 2013), มาซาโอะ โอจิไอ
Suteki na Sen Taxi (KTV, 2014), เอดาวากาเระ
Blues of Stepmother and Daughter (TBS, 2019), เรียวอิจิ มิยาโมโตะ
Idaten (NHK, 2019), เฮียวโซ โอโมริ
Ichikei no Karasu (Fuji TV, 2021)
===ภาพยนตร์===
Calmi Cuori Appassionati (2001), จุนเซ อางาตะ
Best Wishes for Tomorrow (2008)
Ano Sora o Oboeteru/Wenny Has Wings (2008)
The Hovering Blade (2009), ทากาฮาชิ โอริเบะ
โอบะ ร้อยเอกซามูไร (2011), กัปตันโอบะ ซากาเอะ
A Honeymoon in Hell: Mr. and Mrs. Oki's Fabulous Trip (2011), โนบูโยชิ โอกิ
The Apology King (2013), มาซาโอมิ มิโนวะ
Nishino Yukihiko no Koi to Bōken (2014), ยูกิฮิโกะ นิชิโนะ
Jinsei no Yakusoku (2016), ยูมะ นากาฮาระ
ชินก็อดซิลล่า (2016), ฮิเดกิ อากาซากะ
The Last Recipe (2017), Miyake
Birds Without Names (2017), ชุนอิจิ คูโรซากิ
The Blood of Wolves (2018), โคซูเกะ โนซากิ
Talking the Picture (2019)
== อ้างอิง ==
== แหล่งข้อมูอื่น ==
เว็บไซต์ทางการ 
Asian online 
นักแสดงภาพยนตร์ชายชาวญี่ปุ่น
อีซีดับเบิลยู ฮาร์ดคอร์ ทีวี

อีซีดับเบิลยู ฮาร์ดคอร์ ทีวีเป็นรายการโทรทัศน์ที่เกี่ยวกับมวยปล้ำอาชีพประเภทฮาร์ดคอร์ของสมาคมมวยปล้ำอาชีพเอ็กซ์ตรีม แชมเปี้ยนชิพ เรสต์ลิง (อีซีดับเบิลยู) โดยออกอากาศตั้งแต่วันที่ 5 เมษายน ค.ศ. 1993-31 ธันวาคม ค.ศ. 2000 ทางช่องสถานีไซน์ดิเคชั่น โดยมีสนามประจำสมาคม คือ อีซีดับเบิลยู อารีน่า หรือ ดิ อารีน่า ในปัจจุบัน
==อ้างอิง==
==แหล่งข้อมูลอื่น==
Retro Junk
รายการของเอ็กซ์ตรีมแชมเปี้ยนชิพเรสต์ลิง
รายการโทรทัศน์ที่เริ่มออกอากาศตั้งแต่ พ.ศ. 2536
รายการโทรทัศน์ที่ยุติการออกอากาศในปี พ.ศ. 2543
พิเชษฐ์ไชย ผลดี

พิเชษฐ์ไชย ผลดี   เกิดเมื่อวันที่ 10 ตุลาคม พ.ศ. 2521 เป็นนักแสดง, นายแบบ, พิธีกร, นักธุรกิจชาวไทย มีผลงานการแสดงมากมาย มีพี่ชายที่เป็นนักแสดงด้วยกัน คือ ติ๊ก เจษฎาภรณ์ ผลดี
ศึกษาระดับมัธยมศึกษาที่โรงเรียนโยธินบูรณะ ระดับอุดมศึกษาที่ มหาวิทยาลัยสวนดุสิต (เมื่อครั้งยังเป็น สถาบันราชภัฏสวนดุสิต) คณะนิเทศศาสตร์ เอกประชาสัมพันธ์ มีผลงานแสดงละครเรื่อง ท่านชายกำมะลอ (2540), จับตายวายร้ายสายสมร (2541), กัลปังหา (2541), ขอหยุดหัวใจไว้เพียงเธอ (2544), เสือ 11 ตัว (2544) เป็นต้น ยังเป็นพิธีกรและร่วมผลิตรายการสารคดีท่องเที่ยวเชิงอนุรักษ์ เนวิเกเตอร์  โดยผลิตรายการนี้ยาวนาน 14 ปี
พิเชษฐ์ไชยเคยได้รับรางวัลโทรทัศน์ทองคำ ครั้งที่ 22 ปี 2550 ในสาขานักแสดงสนับสนุนชายดีเด่น ละครเรื่อง กรุงเทพ ฯ ราตรี ในปี 2555 ได้รับรางวัลระฆังทอง สาขาสื่อสารมวลชน ประเภทบุคคลดีเด่นด้านวิทยุโทรทัศน์ จากรายการ เนวิเกเตอร์
== ผลงาน ==
=== ละครโทรทัศน์ ===
== ผลงานพิธีกร ==
ปี 2548 – 2562   เป็นพิธีกรและผู้ผลิตรายการท่องเที่ยวเชิงอนุรักษ์ "เนวิเกเตอร์" ออกอากาศทุกวันหยุดนักขัตฤกษ์ ช่อง 3, 10.00 น.
== ผลงานภาพยนตร์โฆษณา ==
ภาพยนตร์โฆษณา การท่องเที่ยวแห่งประเทศไทย ( ททท. )
== ผลงานมิวสิกวิดีโอ ==
== ละครสั้น ==
club friday the series 2 ตอน เรื่องเล่าจากวาเลนไทน์ ทางกรีน แชนแนล (2556)
== ผลงานอื่นๆ ==
วีซีดี เรื่อง พยัคเมฆ 200 ก้าวเกินตาย ,เดินแบบ , โชว์ตัว
ระเบิดเถิดเทิง รับบท รังสรรค์ (รับเชิญ) ตอนยอดนักขาย
== ปัจจุบัน ==
เป็นผู้บริหาร บริษัท สบายดีคลับสตูดิโอ จำกัด
ทำรายการ Navigator รูปแบบการท่องเที่ยวแบบผจญภัย
เป็นผู้ผลิตรายการ เจ้าป่าเข้าเมือง ทางช่องยูทูบ
== รางวัล ==
รางวัลโทรทัศน์ทองคำ ครั้งที่ 22  ประจำปี พ.ศ. 2550  สาขานักแสดงสนับสนุนชายดีเด่น จากละครเรื่องกรุงเทพฯราตรี' (ช่อง 3) (2551)
== อ้างอิง ==
== แหล่งข้อมูลอื่น ==
[http://www.navigatortiktun.com/profiles/profiles.php?profile=tun] 
บุคคลจากกรุงเทพมหานคร
บุคคลจากโรงเรียนวัดราชาธิวาส
บุคคลจากคณะนิเทศศาสตร์ มหาวิทยาลัยราชภัฏสวนดุสิต
พุทธศาสนิกชนชาวไทย
ชาวไทยเชื้อสายจีน
นักแสดงชายชาวไทย
นักแสดงชายชาวไทยเชื้อสายจีน
นักแสดงละครโทรทัศน์ชายชาวไทย
นายแบบไทย
พิธีกรชาวไทย
ยูทูบเบอร์ชาวไทย
นักเดินทาง
นักสำรวจชาวไทย
นักอนุรักษ์ธรรมชาติ
นักธุรกิจชาวไทย
นักธุรกิจชาวไทยเชื้อสายจีน
นักแสดงชายชาวไทยในศตวรรษที่ 20
นักแสดงชายชาวไทยในศตวรรษที่ 21
โรงเรียนปาโมกข์วิทยาภูมิ

โรงเรียนปาโมกข์วิทยาภูมิ เป็นโรงเรียนรัฐบาล โรงเรียนรางวัลพระราชทานประจำปีการศึกษา2554 และ โรงเรียนมัธยมแห่งที่ 3 ของจังหวัดอ่างทอง ตั้งอยู่ตำบลป่าโมก อำเภอป่าโมก จังหวัดอ่างทอง ประเภทโรงเรียนมัธยมศึกษาขนาดกลาง ในสังกัดสำนักเขตพื้นที่การศึกษามัธยมศึกษาสิงห์บุรี อ่างทอง เปิดทำการสอนตั้งแต่วันที่ 4 กรกฎาคม พ.ศ. 2481
==ความภาคภูมิใจของโรงเรียน==
เมื่อวันที่ 23 กรกฎาคม พ.ศ.2555 ""โรงเรียนปาโมกข์วิทยาภูมิ"" โดยผู้อำนวยการคนปัจจุบัน ได้เข้ารับรางวัลโรงเรียนพระราชทานประจำปีการศึกษา 2554 จากสมเด็จพระเทพรัตนราชสุดา สยามบรมราชกุมารี ณ.ศาลาดุสิตดาลัย สวนจิตลดา กรุงเทพฯ
== ประวัติ ==
โรงเรียนปาโมกข์วิทยาภูมิ ได้รับการก่อตั้งโดยท่านเจ้าคุณปาโมกข์มุนี (หลวงปู่เจิม) เจ้าอาวาสวัดป่าโมกวรวิหารในขณะนั้น โดยโรงเรียนได้ก่อสร้างเมื่อวันที่ 15 กันยายน พ.ศ. 2480 บนพื้นที่ของวัดป่าโมกวรวิหาร อำเภอป่าโมก จังหวัดอ่างทอง มีเนื้อที่รวมจำนวน 29 ไร่ 2 งาน 69 ตารางวา ด้วยเงินทุนของรัฐบาล เมื่อก่อสร้างเสร็จได้ใช้ชื่อโรงเรียนว่า โรงเรียนประจำอำเภอป่าโมก และเปิดทำการสอนตั้งแต่วันที่  4 กรกฎาคม พ.ศ. 2481 ในระดับชั้นมัธยมศึกษาตอนต้น จนถึง พ.ศ. 2494 จึงได้จัดการเรียนการสอนในระดับชั้นมัธยมศึกษาตอนปลาย
ใน พ.ศ. 2515 โรงเรียนประจำอำเภอป่าโมกได้เปลี่ยนชื่อเป็น โรงเรียนปาโมกข์วิทยาภูมิ ตามที่โรงเรียนได้ขอเปลี่ยนชื่อตั้งแต่ พ.ศ. 2505 และใน พ.ศ. 2536 โรงเรียนได้เปิดสอนหลักสูตรประกาศนียบัตรวิชาชีพ ประเภทพาณิชยกรรม สาขาพาณิชยการ ในระดับชั้นมัธยมศึกษาจนถึง พ.ศ. 2546
== สัญลักษณ์ประจำโรงเรียน ==
ตราสัญลักษณ์ประจำโรงเรียน รูปพระตำหนักพระนเรศวร 
ปรัชญา ประพฤติดี เรียนดี มีวินัย เห็นประโยชน์ส่วนรวม
คติพจน์ ธมฺโม หเว รกฺขติ ธมฺจาริ แปลว่า ธรรมย่อมรักษาผู้ประพฤติธรรม
คำขวัญ ความดี คือ มนตรา
สีประจำโรงเรียน
*  สีเขียว หมายถึง ความเจริญก้าวหน้า
*  สีเหลือง หมายถึง ความเป็นผู้มีคุณธรรม
ดอกไม้ประจำโรงเรียน ดอกโมก
เพลงประจำโรงเรียน มาร์ชเขียว - เหลือง
==บุคคลสำคัญจากโรงเรียน==
นิพนธ์ วิสิษฐยุทธศาสตร์
สกล พันธุ์ยิ้ม
== อ้างอิง ==
ปาโมกข์สาร, ข้อมูลพื้นฐาน,โรงเรียนปาโมกข์วิทยาภูมิ,2552
คู่มือนักเรียนและผู้ปกครอง,ประวัติโรงเรียน,โรงเรียนปาโมกข์วิทยาภูมิ,2550
== แหล่งข้อมูลอื่น ==
เว็บไซต์โรงเรียนปาโมกข์วิทยาภูมิ
facebookโรงเรียนปาโมกข์วิทยาภูมิ
โรงเรียนในจังหวัดอ่างทอง
โรงเรียนสังกัดสำนักงานเขตพื้นที่การศึกษามัธยมศึกษาสิงห์บุรี อ่างทอง
โรงเรียนมัธยมศึกษาขนาดกลาง
โรงเรียนที่ก่อตั้งในปี พ.ศ. 2481
สิ่งก่อสร้างในอำเภอป่าโมก
วงศ์นกแซงแซว

วงศ์นกแซงแซว  (Drongo) ลักษณะโดยทั่วไปนกในวงศ์นี้จะมีขนสีดำ ปลายหางเป็นรูปสองแฉก  บางชนิดตามีสีแดงเมื่อโตเต็มวัย ชอบอาศัยบนต้นไม้ สายตาจัดอยู่ในประเภทดีมาก  กินแมลงเป็นส่วนใหญ่ หากินในที่โล่ง มักพบอยู่เป็นคู่ พบรวมกันเป็นฝูงได้ในช่วงฤดูหนาว หรือช่วงอพยพ ร้องเสียงดังฟังดูเหมือนเกรี้ยวกราด นิสัยดุร้าย สามารถเลียนเสียงนกหรือสัตว์ชนิดอื่นได้ สร้างรังอยู่ตามง่ามไม้ ทั่วโลกมีทั้งหมด 22 ชนิด พบในประเทศไทย 7 ชนิด
== อ้างอิง ==
 
วงศ์ย่อยนก
ไข้ไม่ทราบสาเหตุ

ไข้ไม่ทราบสาเหตุ (fever of unknown origin (FUO), pyrexia or unknown origin (PUO), febris e causa ignota (febris E.C.I.)) คือภาวะซึ่งผู้ป่วยมีไข้ แต่ผลการตรวจร่างกายและการตรวจทางห้องปฏิบัติการโดยแพทย์ไม่ทำให้พบโรคหรือภาวะที่เป็นสาเหตุของไข้
โรคติดเชื้อ
ไข้
โรคซึ่งไม่ทราบสาเหตุ
ท่าหมา

ท่าหมา (doggy style) คือท่วงท่าของกิจกรรมทางเพศที่ฝ่ายรับอยู่ในท่าหมอบคว่ำลง (โดยปกติเข่าจรดพื้นและวางมือลง) และแยกขาออกจากกันเล็กน้อย ต้นกำเนิดเฉพาะของคำว่า "ท่าหมา" นั้นไม่เป็นที่แน่ชัด หากแต่สันนิษฐานว่าอิงจากท่วงท่าผสมพันธุ์ของสุนัข
การมีกิจกรรมทางเพศรูปแบบนี้ จะเป็นท่าทางกายภาพของสิ่งมีชีวิตเลี้ยงลูกด้วยนมในเพศเมียหลายชนิด บ่อยครั้งเมื่อพวกมันพร้อมที่จะมีเพศสัมพันธ์หรือทำการผสมพันธุ์ โดยลักษณะจะเป็นการก้มโค้งหันหลังให้ ซึ่งถือเป็นกิจกรรมทางเพศและการยั่วยุ ในระหว่างที่ดำเนินกิจกรรมทางเพศท่าหมานี้ คู่ขาฝ่ายรับมักได้รับการมองว่าอยู่ในฐานะที่ไม่โต้ตอบ หรือเป็นคู่ขาที่ยอมจำนน ตามที่ระบุไว้ในหนังสือ เดอะจอยออฟเซ็กซ์
== อ้างอิง ==
ท่วงท่าเพศสัมพันธ์
แอมฟิอูมา

แอมฟิอูมา (Amphiuma, Conger eel) เป็นวงศ์ของสัตว์ครึ่งบกครึ่งน้ำในอันดับย่อยซาลาแมนเดอร์ อันดับ Caudata วงศ์หนึ่ง ใช้ชื่อวงศ์ว่า Amphiumidae
เป็นวงศ์ที่คงรูปร่างของสัตว์ครึ่งบกครึ่งน้ำในวัยอ่อนไว้เมื่อเติบโตเข้าสู่วัยเจริญพันธุ์ คือ ไม่มีเปลือกตา ไม่มีลิ้น ไม่มีเหงือกภายนอก แต่มีเหงือกภายใน และมีช่องเปิดเหงือก 1 คู่ มีขาทั้ง 2 คู่ แต่มีขนาดเล็กมาก และมีจำนวนนิ้วที่แตกต่างกันตั้งแต่ 1-3 นิ้ว มีฟันและมีปอด มีลักษณะเด่น คือ มีลำตัวเรียวยาวคล้ายปลาไหลหรืองูและมีความยาวแตกต่างกัน ตั้งแต่ 33 เซนติเมตร จนถึง 1.2 เมตร
พบกระจายพันธุ์อยู่เฉพาะแหล่งน้ำที่มีกระแสน้ำไหลไม่แรง ในพื้นที่ภาคตะวันออกเฉียงใต้ของสหรัฐอเมริกาเท่านั้น และบางครั้งอาจขึ้นมาบนบก โดยสามารถกินได้ทั้งสัตว์น้ำและสัตว์บก เช่น แมลง, กุ้ง, ปู, หอย, ปลา, สัตว์ครึ่งบกครึ่งน้ำจำพวกอื่น และหนูตัวเล็ก ๆ ก็สามารถกินได้ หากินในเวลากลางคืน
มีการปฏิสนธิภายในตัว โดยตัวผู้จะถ่ายสเปอร์มาโทฟอร์เข้าไปในช่องทวารร่วมของตัวเมียโดยตรง ขณะเกี้ยวพาราสีกัน ตัวเมียวางไข่บนพื้นโคลนใกล้แหล่งน้ำที่อาศัยและเฝ้าดูแลไข่
แอมฟิอูมา มีเพียงสกุลเดียวเท่านั้น คือ Amphiuma แตกต่างกันไปตามจำนวนของนิ้วที่ปรากฏ
แอมฟิอูมาสามนิ้ว (Amphiuma tridactylum)
แอมฟิอูมาสองนิ้ว (Amphiuma means)
แอมฟิอูมานิ้วเดียว (Amphiuma pholeter)
==อ้างอิง==
==แหล่งข้อมูลอื่น==
อันดับย่อยซาลาแมนเดอร์
สัตว์ที่พบในสหรัฐอเมริกา
แอมฟิอูมา
แอมฟิอูมาสองนิ้ว

แอมฟิอูมาสองนิ้ว (Two-toed amphiuma, Conger eel, Congo snake, Blind eel; ) เป็นสัตว์ครึ่งบกครึ่งน้ำชนิดหนึ่ง ในวงศ์แอมฟิอูมา (Amphiumidae)
มีรูปร่างเรียวยาวคล้ายปลาไหลหรืองู ลำตัวลื่นเต็มไปด้วยเมือก ตามีขนาดเล็กมาก ผิวหนังเป็นสีน้ำเงินเข้มหรือดำ ส่วนหัวแหลมยาว ปากกว้างมาก ภายในปากมีฟันที่แหลมคม ขามีขนาดเล็กและสั้นมาก มีนิ้วเท้าทั้งหมด 2 นิ้ว อันเป็นที่มาของชื่อเรียก
มีความยาวได้ถึง 120 เซนติเมตร น้ำหนัก 1,042 กรัม นับเป็นแอมฟิอูมาที่มีขนาดใหญ่ที่สุดในโลก
พบกระจายพันธุ์ในแหล่งน้ำแถบรัฐลุยเซียนา, เวอร์จิเนีย, นอร์ทแคโรไลนา, เซาท์แคโรไลนา และฟลอริดา ออกหากินในเวลากลางคืน โดยกินสัตว์ขนาดเล็กกว่าได้หลากหลาย ทั้ง ปลา, แมลง, กุ้ง, ปู, หอย รวมถึงสัตว์มีกระดูกสันหลังขนาดเล็ก เช่น นกหรือหนูได้ด้วย โดยเป็นสัตว์ที่มีนิสัยดุร้าย ก้าวร้าว
มีฤดูกาลขยายพันธุ์ระหว่างเดือนมิถุนายนและกรกฎาคม ตัวเมียวางไข่ราว 200 ฟอง
นิยมเลี้ยงเป็นสัตว์เลี้ยง สำหรับผู้ที่นิยมเลี้ยงสัตว์แปลก โดยเลี้ยงในตู้ปลาและจัดสภาพแวดล้อมให้เหมือนในธรรมชาติ
==อ้างอิง==
==แหล่งข้อมูลอื่น==
แอมฟิอูมา
สัตว์สะเทินน้ำสะเทินบกที่เป็นสัตว์เลี้ยง
เพชรยุพา บูรณ์สิริจรุงรัฐ

เพชรยุพา บูรณ์สิริจรุงรัฐ เป็นนักเขียนชาวไทย เกิดและเติบโตที่เชียงใหม่ บิดาชื่อ นายเสถียร แซ่บุ้น มารดาชื่อ ซอนย่า แซ่บุ้น พี่สาวชื่อ เพชรดา อุนตระกูล
งานเขียนแนวความรู้คู่ความบันเทิง (edutainment) การเขียนชีวประวัติบุคคล (biography) เป็นประธานกรรมการบริหาร บริษัท เฌ.เดียมอง จำกัด เจ้าของ ณ เพชร และ นะเพชรเผ็ดสำนักพิมพ์ ผู้ก่อตั้งโครงการ Fullfill the love of being the Thai project หรือ เติมเต็มรักในความเป็นไทย
เพชรยุพา กำลังศึกษาปริญญาเอก หลักสูตรปรัชญาดุษฎี สาขาวิชาการพัฒนาทรัพยากรมนุษย์ (Doctor of Philosophy in Human Resource Development) มหาวิทยาลัยรามคำแหง และเป็นศิษย์เก่าดีเด่นของมหาวิทยาลัยในปี พ.ศ. 2550 จึงเดินเข้าออกยังรั้วพ่อขุนเพื่อประสานงาน ทำกิจกรรม ฯลฯ ประหนึ่งรั้วน้ำเงิน-ทองเป็นบ้านของตัวเอง
เพชรยุพา ได้ศึกษาคอร์สเพิ่มเติม Language Education Program จากคณะโบราณคดี มหาวิทยาลัยศิลปากร ได้รับประกาศนียบัตรจากการบรรยายพิเศษ โครงการหลักสูตรปรัชญาดุษฎีบัณฑิต สาขาการพัฒนาทรัพยากรมนุษย์พัฒนาองค์กรจาก ศาสตราจารย์ ไมเคิล เจ.มาร์ควอร์ท จากมหาวิทยาลัยจอร์จวอชิงตัน สหรัฐอเมริกา ได้รับประกาศนียบัตรจากการบรรยายพิเศษ โครงการ Intercutural Management for Successful Bussiness Across Bodrers จาก Prof. Dr. Claus Schreire แห่ง Luceme University of Applied Sciences and Arts, Lucerne, Switzerland
ผลงานการเขียนที่โดดเด่นก็มี รวมบทกวี เมื่อไหร่เจ้าจะเป็นเฉกเช่นเดิม รวมบทกวี เมื่อรักมาต้องใช้ปัญญาบริหารรัก หนังสือ อยากเป็นบอกอ, ผู้หญิงที่น่ากอดตลอดกาล, จ้างให้ก็ไม่ตกงาน, ดีใจที่เธอได้อ่าน, กล่องลับดารา, นักฆ่าความจน ปัสสรา เตชะพูลย์, ผู้หญิงคนนี้ชื่อลินดา ค้าธัญเจริญ, ยินดีเจ้า สุนทรี เวชานนท์, ไม่ธรรมดา เฉลิมชัย โฆษิตพิพัฒน์, จะมืดกี่ด้านก็ผ่านได้ กรรณิกา ธรรมเกษร, Life.Library ชีวีแสนสุข รศ. รังสรรค์ แสงสุข, ชีวิตบริบูรณ์ บุรี เสรีโยธิน, มาริสา อัลบั้มรับเฉพาะรัก, มนต์คาถาอภิมหาศักดิสิทธิ์, ศรัทธา
เพชรยุพาปวารณาตัวรับใช้พระธรรมและสังคมด้วยการจัดกิจกรรมเกี่ยวกับการพูด 'เพชรยุพา อินเธียเอร์ทอล์ค' ติดต่อกันเป็นเวลาหกปี เพื่อมอบรายได้ให้กับกิจกรรมต่าง ๆ ในสังคม "โครงการเพื่อน้องต้องเรียนรู้" "โครงการเพื่อน้องหนูบ๊อก ๆ เมี๊ยว ๆ" ที่เธอและทีมงานร่วมกันก่อตั้ง พร้อมเขียนหนังสือ
== ผลงานเขียน ==
รวมบทกวี เมื่อไหร่เจ้าจะเป็นเฉกเช่นเดิม 2536
ผู้หญิงที่น่ากอดตลอดกาล 2545
อยากเป็นบอกอ 2546
จ้างให้ก็ไม่ตกงาน 2547
ผู้หญิงคนนี้ชื่อลินดา ค้าธัญเจริญ 2547
ยินดีเจ้า 2547
ดีใจที่เธอได้อ่าน 2548
ไม่ธรรมดา เฉลิมชัย โฆษิตพิพัฒน์ 2549
ทำสำนักพิมพ์อย่างไรให้ร่ำรวย 2550
แม่ขาหนูติดยา 2551
จะมืดกี่ด้านก็ผ่านได้ กรรณิกา ธรรมเกษร 2551
อยากเป็นบอกอ ภาคพิเศษ 2551
รวมบทกวี เมื่อรักมาต้องใช้ปัญญาบริหารรัก 2551
ปัญหา + ปันหา เป็นยาวิเศษ กรรณิกา ธรรมเกษร 2552
Life.Library ชีวีแสนสุข รศ. รังสรรค์ แสงสุข 2552
ศรัทธา Faithbook 2553
มี ME 2553
Marisa อัลบั้มรับเฉพาะรัก 2553
ชีวิตบริบูรณ์ บุรี เสรีโยธิน 2553
พจนานุกรรม 2553
มนต์คาถาอภิมหาศักดิ์สิทธิ์ 2554
ยารัก (ภา) ษาไทย 2554
ผู้ชายที่มีความเสถียรไม่เปลี่ยนแปลง 2554
ผู้หญิงที่น่ากอดตลอดกาล ปรับปรุง 2554
== อ้างอิง ==
เพชรยุพา บูรณ์สิริจรุงรัฐ.ผู้ชายที่มีความเสถียรไม่เปลี่ยนแปลง.กรุงเทพฯ: ณ เพชรสำนักพิมพ์, 2554. ISBN 978-616-7510-03-3
== แหล่งข้อมูลอื่น ==
ณ เพชรสำนักพิมพ์ 
แฟนเพจ เพชรยุพา บูรณ์สิริจรุงรัฐ
นักเขียนชาวไทย
บุคคลจากคณะมนุษยศาสตร์ มหาวิทยาลัยรามคำแหง
เขียดงู

เขียดงู (Caecilians) เป็นอันดับของสัตว์ครึ่งบกครึ่งน้ำอันดับหนึ่ง ใช้ชื่อวิทยาศาสตร์ว่า อันดับ Gymnophion
มีลักษณะโดยรวมของรูปร่าง คือ ลำตัวเรียวยาวคล้ายงูหรือปลาไหล มีทั้งอาศัยอยู่บนบก ในโพรงดิน และในน้ำ โดยลดรูปโครงสร้างหลายประการซึ่งเป็นลักษณะที่พบกับสัตว์ที่มีลำตัวเรียวยาวหรืออาศัยอยู่ในโพรง กล่าว คือ หางมีขนาดเล็กมากหรือไม่มีเลย ไม่มีรยางค์ขาหรือฐานรยางค์ แต่ในสกุล Eocaecilia ที่เป็นซากดึกดำบรรพ์มีรยางค์ขา ตามีขนาดเล็กและบางชนิดอยู่ในร่องของกระดูกกะโหลกและถูกชั้นหนังปกคลุมไว้ ปอดข้างซ้ายมีขนาดเล็กหรือไม่มี ขณะที่บางวงศ์ที่อาศัยอยู่ในน้ำจะไม่มีปอด บางชนิดมีเกล็ดฝังตัวอยู่ในร่องที่แบ่งลำตัวเป็นปล้อง การปฏิสนธิเกิดขึ้นภายใน โดยตัวผู้จะมีอวัยวะถ่ายอสุจิเจริญจากผนังของห้องทวารร่วม บางชนิดวางไข่ในน้ำ และมีระยะเวลาของวัยอ่อนและบางชนิดวางไข่บนบกโดยไม่มีระยะวัยอ่อน ตัวเมียมีพฤติกรรมเฝ้าไข่ แต่เขียดงูส่วนใหญ่กว่าร้อยละ 75 ออกลูกเป็นตัว วัยอ่อนภายในท่อนำไข่ได้รับสารอาหารจากสิ่งผลิตภายในท่อนำไข่
มีลักษณะเด่น คือ ลำตัวเป็นปล้อง ปล้องของลำตัวโดยทั่วไปมีจำนานเท่ากับจำนวนปล้องของกระดูกสันหลัง แต่บางชนิดอาจมีปล้องลำตัวจำนวนสองปล้องหรืออาจจะถึงสามปล้องต่อกระดูกสันหลังหนึ่งปล้อง โดยปล้องลำตัวปฐมภูมิเจริญขึ้นมาก่อนต่อจากนั้นจึงมีปล้องลำตัวทุติยภูมิหรือปล้องลำตัวตติยภูมิเจริญขึ้นมาเป็นลำดับต่อมา เกล็ดของเขียดงูประกอบด้วยคอลลาเจนหลายชั้นเรียงซ้อนกันและฝังตัวอยู่ในร่องตรงส่วนลึกที่สุดของปล้องลำตัวปฐมภูมิ โดยเรียงเป็นลำดับต่อเนื่องกันในแนวเฉียง
กะโหลกของเขียดงูมีชิ้นของกระดูกยึดติดกันแข็งแรงและส่วนใหญ่ไม่มีช่องเปิดที่กะโหลก นอกจากช่องเปิดของอวัยวะรับความรู้สึก ได้แก่ ตา, จมูก, หนวด ในบางวงศ์มีช่องเปิดบริเวณขมับ กระดูกกะโหลกจึงขยับได้บ้าง ฟันที่ขากรรไกรบนอยู่บนกระดูกพรีแมคซิลลา กระดูกแมคซิลโลพาลาทีนและกระดูกโวเมอร์ มีอวัยวะรับรู้จำเพาะ คือ อวัยวะที่แลดูคล้ายหนวด ที่เจริญขึ้นมาจากช่องเปิดที่อยู่ระหว่างตากับช่องเปิดจมูก ตำแหน่งของช่องเปิดหนวดแตกต่างกันในแต่ละชนิด ซึ่งเป็นสิ่งสำคัญที่ใช้ในการอนุกรมวิธาน สัดส่วนความยาวของหนวดที่โผล่พ้นช่องเปิดออกมาก็แตกต่างกันในแต่ละวงศ์ โดยหนวดเป็นโครงสร้างเชิงซ้อนประกอบด้วยกล้ามเนื้อ, ต่อม และท่อ การเจริญของหนวดสัมพันธ์กับตาและอวัยวะจาคอบสัน ซึ่งทำหน้าที่รับรู้สารเคมี
เขียดงูแบ่งออกได้เป็นทั้งหมด 9 วงศ์ ประมาณ 200 ชนิด   กระจายพันธุ์ทั่วไปในเขตร้อน ยกเว้นบนเกาะมาดากัสการ์และทางตะวันออกของเส้นสมมติวอลเลซ ในประเทศไทยพบได้ 1 วงศ์ เช่น เขียดงูเกาะเต่า (Ichthyophis kohtaoensis) เป็นต้น
==การจำแนก==
Rhinatrematidae – 2 สกุล, 11 ชนิด; อเมริกาใต้
Ichthyophiidae – 3 สกุล, 50 ชนิด; เอเชียใต้และเอเชียอาคเนย์
Scolecomorphidae – 2 สกุล, 6 ชนิด; แอฟริกา
Herpelidae – 2 สกุล, 9 ชนิด; แอฟริกา
Chikilidae – 1 สกุล, 3 ชนิด; อินเดีย
Caeciliidae – 2 สกุล, 42 ชนิด; อเมริกากลางและอเมริกาใต้
Typhlonectidae – 5 สกุล, 13 ชนิด; อเมริกาใต้
Indotyphlidae – 7 สกุล, 21 ชนิด; เซเชลส์, อินเดีย, แอฟริกา
Siphonopidae – 7 สกุล, 19 ชนิด; อเมริกาใต้
Dermophiidae – 4 สกุล, 13 ชนิด; แอฟริกา, อเมริกากลางและอเมริกาใต้
==อ้างอิง==
==แหล่งข้อมูลอื่น==
สัตว์สะเทินน้ำสะเทินบก
เขียดงู
นกแซงแซวเล็กเหลือบ

นกแซงแซวเล็กเหลือบ (Bronzed Drongo) เป็นนกขนาดเล็กในวงศ์นกแซงแซว เป็นนกประจำถิ่นที่พบในป่าของอนุทวีปอินเดียและเอเชียตะวันออกเฉียงใต้ จับแมลงกินเป็นอาหาร นกแซงแซวเล็กเหลือบคล้ายกับนกแซงแซวชนิดอื่นๆ ในภูมิภาค แต่ต่างตรงมีขนาดเล็กกว่า ลำตัวด้านบนและอกด้านบนสีดำเหลือบฟ้าอมเขียว ปลายหางแฉกลึก
==อ้างอิง==
== แหล่งข้อมูลอื่น ==
Photos and video
== อ้างอิง ==
เล็กเหลือบ
นกที่พบในประเทศไทย
นกในประเทศอินเดีย
สี่เสือแห่งเอเชีย

สี่เสือแห่งเอเชีย (Four Asian Tigers; หรือ สี่มังกรแห่งเอเชีย และ สี่มังกรน้อย ในจีนและเกาหลี) เป็นคำที่ใช้อ้างถึงเศรษฐกิจที่พัฒนาอย่างรวดเร็วของฮ่องกง สิงคโปร์ เกาหลีใต้และไต้หวัน ประเทศหรือบริเวณเหล่านี้เป็นบริเวณที่มีอัตราการเติบโตอย่างรวดเร็วและต่อเนื่อง (มากกว่า 7% ต่อปี) และมีการพัฒนาอุตสาหกรรมอย่างรวดเร็วระหว่างต้นคริสต์ทศวรรษ 1950 ถึง 1990
ในคริสต์ศตวรรษที่ 21 ทั้งหมดได้พัฒนาไปสู่เศรษฐกิจที่ก้าวหน้าและมีรายได้สูง โดยเฉพาะความสามารถในการแข่งขัน ตัวอย่างเช่น ฮ่องกงและสิงคโปร์เป็นผู้นำทางด้านศูนย์กลางการเงินระดับนานาชาติในขณะที่เกาหลีใต้และไต้หวันเป็นผู้นำทางด้านเทคโนโลยีสารสนเทศ ความสำเร็จทางเศรษฐกิจของประเทศเหล่านี้เป็นแบบจำลองสำหรับประเทศกำลังพัฒนา โดยเฉพาะลูกเสือเศรษฐกิจในเอเชียตะวันออกเฉียงใต้
ประสบการณ์ของประเทศในกลุ่มเสือนี้ขึ้นกับนโยบายทางด้านอุตสาหกรรมซึ่งสนับสนุนการส่งออกและการเป็นชาติอุตสาหกรรม ธนาคารโลกได้ยอมรับนโยบายเสรีนิยมใหม่ด้วยความรับผิดชอบต่อการขยายตัว รวมทั้งการรักษาระบบการค้าทางด้านการส่งออกโดยยอมรับข้อดีของนโยบายการควบคุมทางการเงิน เช่นการกำหนดการลงทุนในตลาดล่างโดยรัฐสำหรับการให้กู้ต่ออุตสาหกรรมส่งออกเฉพาะอย่าง มีการวิเคราะห์จากหลากหลายสถาบันว่านโยบายของรัฐทำให้การเจริญเติบโตเกิดขึ้นได้ดีแต่ไม่ได้เหมาะกับลัทธิเสรีนิยมใหม่ นักวิเคราะห์บางคนโต้แย้งว่านโยบายอุตสาหกรรมและการแทรกแซงของรัฐมีอิทธิพลมากกว่ารายงานที่ธนาคารโลกกล่าวแนะ แต่ก็ทำให้มีการเติบโตอย่างยั่งยืนมามากกว่าทศวรรษ ลักษณะทั่วไปของประเทศในกลุ่มเสือคือรัฐบาลให้ความสำคัญกับการลงทุนทางด้านการศึกษา ระบบการเมืองที่ไม่เป็นประชาธิปไตยและเน้นเครือญาติในการพัฒนาช่วงแรก เป็นพันธมิตรที่แน่นแฟ้นของสหรัฐอเมริกา
ความล้มเหลวทางเศรษฐกิจของประเทศกลุ่มเสือเกิดขึ้นในวิกฤตการณ์การเงินในเอเชีย พ.ศ. 2540 สิงคโปร์และไต้หวันไม่ได้รับอันตราย เกาหลีใต้ประสบปัญหาหนี้เสียจำนวนมาก ส่วนฮ่องกงประสบปัญหาเกี่ยวกับการโจมตีตลาดหุ้นและสกุลเงิน แต่ไม่กี่ปีต่อมา ประเทศในกลุ่มเสือเหล่านี้ก็กลับมามีเสถียรภาพทางเศรษฐกิจดังเดิม รวมทั้งเกาหลีใต้ที่มีสถานการณ์ย่ำแย่ที่สุด
== ข้อมูลเขตการปกครอง==
===อันดับความน่าเชื่อถือ===
=== ประชากร ===
=== เศรษฐกิจ ===
=== คุณภาพชีวิต ===
=== เทคโนโลยี ===
=== การเมือง ===
=== องค์กรและกลุ่ม===
== ดูเพิ่ม ==
ประเทศพัฒนาแล้ว
กลุ่มประเทศเศรษฐกิจขนาดใหญ่ จี 20
ประเทศอุตสาหกรรมใหม่
วิกฤตการณ์การเงินในเอเชีย พ.ศ. 2540
== หมวดหมู่ ==
== อ้างอิง ==
== อ่านเพิ่ม ==
Ezra F. Vogel, The Four Little Dragons: The Spread of Industrialization in East Asia (Cambridge, Massachusetts: Harvard University Press, 1991).
Hye-Kyung Lee & Lorraine Lim, Cultural Policies in East Asia: Dynamics between the State, Arts and Creative Industries (Palgrave Macmillan, 2014).
H. Horaguchi & K. Shimokawa, Japanese Foreign Direct Investment and the East Asian Industrial System: Case Studies from the Automobile and Electronics Industries (Springer Japan, 2002).
== แหล่งข้อมูลอื่น==
BBC report on the Asian Tigers in the aftermath of the 1997 Financial Crisis (includes map of the Asian Tigers)
ASEAN tigers
The Elephant at the Gate in China Economic Review
ทวีปเอเชีย